CELEX: 32010R0554
Language: mt
Date: 2010-06-24 00:00:00
Title: Regolament tal-Kunsill (UE) Nru 554/2010 tal- 24 ta’ Ġunju 2010 li jemenda r-Regolament (KE) Nru 2488/2000 li jżomm fondi ffriżati fejn għandu x’jaqsam is-Sur Milosevic u dawk il-persuni assoċjati miegħu

25.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/1
            
         REGOLAMENT TAL-KUNSILL (UE) Nru 554/2010
   tal-24 ta’ Ġunju 2010
   li jemenda r-Regolament (KE) Nru 2488/2000 li jżomm fondi ffriżati fejn għandu x’jaqsam is-Sur Milosevic u dawk il-persuni assoċjati miegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 (2) tiegħu,
   Wara li kkunsidra l-Pożizzjoni Komuni tal-Kunsill 2000/599/PESK tad-9 ta’ Ottubru 2000 dwar appoġġ lil FRY demokratika u t-tneħħija immedjata ta’ ċerti miżuri restrittivi (1), u għall-Pożizzjoni Komuni tal-Kunsill 2000/696/PESK tal-10 ta’ Novembru 2000 fuq il-manteniment ta’ miżuri speċifiċi restrittivi indirizzati kontra s-Sur Milosevic u persuni assoċjati miegħu (2),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u mill-Kummissjoni,
   Billi:
   
               (1)
            
            
               Ir-Regolament tal-Kunsill (KE) Nru 2488/2000 tal-10 Novembru 2000 li jżomm fondi ffriżati fejn għandu x’jaqsam is-Sur Milosevic u dawk il-persuni assoċjati miegħu (3) ikkonferma ċerti miżuri restrittivi f’konformità mal-Pożizzjoni Komuni 2000/599/PESK u l-Pożizzjoni Komuni 2000/696/PESK.
            
         
               (2)
            
            
               Huwa adatt li r-Regolament (KE) Nru 2488/2000 jiġi allinjat mal-iżviluppi reċenti fil-prattika tas-sanzjonijiet, minn naħa waħda fir-rigward tal-identifikazzjoni tal-awtoritajiet kompetenti u min-naħa l-oħra fir-rigward tal-Artikolu dwar il-ġurisdizzjoni tal-Unjoni.
            
         
               (3)
            
            
               Ir-Regolament (KE) Nru 2488/2000 għandu jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 2488/2000 huwa emendat kif ġej:
   
               (1)
            
            
               Il-paragrafu 2 tal-Artikolu 2 għandu jiġi sostitwit b’dan li ġej:
               “2.   Kwalunkwe informazzjoni li d-disposizzjonijiet ta’ dan ir-Regolament qed ikunu, jew kienu elużi għandha tiġi notifikata lill-awtoritajiet kompetenti kif indikat fil-websites elenkati fl-Anness II u/jew lill-Kummissjoni.”;
            
         
               (2)
            
            
               L-Artikolu 3 għandu jiġi sostitwit b’dan li ġej:
               “Artikolu 3
               1.   Mingħajr preġudizzju għar-regoli applikabbli dwar ir-rappurtar, il-kunfidenzjalità u s-segretezza professjonali, il-persuni fiżiċi u ġuridiċi, l-entitajiet u l-korpi għandhom:
               
                           (a)
                        
                        
                           jipprovdu immedjatament kwalunkwe informazzjoni li tiffaċilita l-konformità ma’ dan ir-Regolament, bħal kontijiet u ammonti ffriżati f’konformità mal-Artikolu 1, lill-awtoritajiet kompetenti tal-Istati Membri kif indikat fil-websites elenkati fl-Anness II għall-pajjiż fejn huma residenti jew ikunu jinstabu, u għandhom jittrażmettu din l-informazzjoni, direttament jew permezz tal-awtorità kompetenti kif indikat fil-websites elenkati fl-Anness II, lill-Kummissjoni; u
                        
                     
                           (b)
                        
                        
                           jikkooperaw ma’ dik l-awtorità kompetenti fi kwalunkwe verifika ta’ din l-informazzjoni.
                        
                     2.   Kwalunkwe informazzjoni addizzjonali li l-Kummissjoni tirċievi direttament għandha titqiegħed għad-disponibbiltà tal-Istat Membru kkonċernat.
               3.   Kwalunkwe informazzjoni li tiġi pprovduta jew li tasal skont dan l-Artikolu għandha tintuża biss għall-finijiet li għalihom tkun ngħatat jew waslet.”;
            
         
               (3)
            
            
               Il-paragrafi 2 u 3 tal-Artikolu 4 għandhom jiġu sostitwiti b’dan li ġej:
               “2.   Il-Kummissjoni għandu jkollha s-setgħa:
               
                           (a)
                        
                        
                           li temenda l-Anness I, billi tqis id-deċiżjonijiet li jimplimentaw il-Pożizzjoni Komuni 2000/696/PESK,
                        
                     
                           (b)
                        
                        
                           fuq bażi eċċezzjonali, li tagħti eżenzjonijiet għall-Artikolu 1 għal finijiet strettament umanitarji,
                        
                     
                           (ċ)
                        
                        
                           li temenda l-Anness II abbażi tal-informazzjoni pprovduta mill-Istati Membri.
                        
                     3.   Kwalunkwe talba minn persuna għall-eżenzjoni msemmija fil-paragrafu 2 (b) jew għal emenda tal-Anness I, għandha ssir permezz tal-awtoritajiet kompetenti kif indikati fil-websites elenkati fl-Anness II.
               L-awtoritajiet kompetenti tal-Istati Membri għandhom jivverifikaw, bl-aktar mod sħiħ, l-informazzjoni pprovduta mill-persuni li jagħmlu talba.”;
            
         
               (4)
            
            
               Għandu jiddaħħal l-Artikolu 8a li ġej:
               “Artikolu 8a
               1.   L-Istati Membri għandhom jaħtru l-awtoritajiet kompetenti msemmija fl-Artikoli 2, 3 u 4 u jidentifikawhom fil-websites elenkati fl-Anness II. L-Istati Membri għandhom jinnotifikaw lill-Kummissjoni dwar kwalunkwe bidla fl-indirizzi tal-websites tagħhom elenkati fl-Anness II qabel ma jidħlu fis-seħħ dawn il-bidliet.
               2.   L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom, inklużi d-dettalji ta’ kuntatt ta’ dawk l-awtoritajiet kompetenti, sal-15 ta’ Lulju 2010 u għandhom jinnotifikaw lill-Kummissjoni mingħajr dewmien bi kwalunkwe emenda sussegwenti.”;
            
         
               (5)
            
            
               L-Artikolu 10 għandu jiġi sostitwit b’dan li ġej:
               “Artikolu 10
               Dan ir-Regolament għandu japplika:
               
                           (a)
                        
                        
                           fit-territorju tal-Unjoni, inkluż l-ispazju tal-ajru tagħha;
                        
                     
                           (b)
                        
                        
                           abbord kwalunkwe inġenju tal-ajru jew kwalunkwe bastiment li jaqa’ taħt il-ġurisdizzjoni ta’ Stat Membru;
                        
                     
                           (ċ)
                        
                        
                           għal kwalunkwe persuna fit-territorju tal-Unjoni jew barra minnu, li hija ċittadina ta’ Stat Membru;
                        
                     
                           (d)
                        
                        
                           għal kull persuna ġuridika, entità jew korp li huwa inkorporat jew kostitwit taħt il-liġi ta’ Stat Membru;
                        
                     
                           (e)
                        
                        
                           għal kwalunkwe persuna ġuridika, entità jew korp fir-rigward ta’ kwalunkwe negozju li jsir kompletament jew parzjalment fl-Unjoni.”;
                        
                     
         
               (6)
            
            
               L-Anness II huwa ssostitwit bit-test fl-Anness ta’ dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, l-24 ta’ Ġunju 2010.
      
         
            Għall-Kunsill
         
         
            Il-President
         
         J. BLANCO LÓPEZ
      
   
   
      (1)  ĠU L 261, 14.10.2000, p. 1.
   
      (2)  ĠU L 287, 14.11.2000, p. 1.
   
      (3)  ĠU L 287, 14.11.2000, p. 19 (MT: Edizzjoni Speċjali: Kap 10, Vol 1, p. 238).
   
      ANNESS
      
         
            “ANNESS II
            
               Il-websites li jipprovdu informazzjoni dwar l-awtoritajiet kompetenti msemmija fl-Artikoli 2, 3 u 4 u l-indirizzi għan-notifiki u t-talbiet lill-Kummissjoni Ewropea
            
            
                         
                     
                     
                        BELĠJU
                        http://www.diplomatie.be/eusanctions
                     
                  
                         
                     
                     
                        BULGARIJA
                        http://www.mfa.government.bg
                     
                  
                         
                     
                     
                        REPUBBLIKA ĊEKA
                        http://www.mfcr.cz/mezinarodnisankce
                     
                  
                         
                     
                     
                        DANIMARKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        ĠERMANJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTONJA
                        http://www.vm.ee/est/kat_622/
                     
                  
                         
                     
                     
                        IRLANDA
                        http://www.dfa.ie/home/index.aspx?id=28519
                     
                  
                         
                     
                     
                        IL-GREĊJA
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        SPANJA
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANZA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALJA
                        http://www.esteri.it/UE/deroghe.html
                     
                  
                         
                     
                     
                        ĊIPRU
                        http://www.mfa.gov.cy/sanctions
                     
                  
                         
                     
                     
                        LATVJA
                        http://www.mfa.gov.lv/en/security/4539
                     
                  
                         
                     
                     
                        LITWANJA
                        http://www.urm.lt/sanctions
                     
                  
                         
                     
                     
                        LUSSEMBURGU
                        http://www.mae.lu/sanctions
                     
                  
                         
                     
                     
                        UNGERIJA
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        IL-PAJJIŻI L-BAXXI
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        AWSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLONJA
                        http://www.msz.gov.pl
                     
                  
                         
                     
                     
                        PORTUGALL
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        RUMANIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKKJA
                        http://www.foreign.gov.sk
                     
                  
                         
                     
                     
                        FINLANDJA
                        http://formin.finland.fi/kvyhteistyo/pakotteet
                     
                  
                         
                     
                     
                        ŻVEZJA
                        http://www.ud.se/sanktioner
                     
                  
                         
                     
                     
                        RENJU UNIT
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Indirizz għan-notifiki u talbiet lill-Kummissjoni Ewropea:
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in Common Foreign and Security Policy
                     
                  
                        Unit A2. Crisis Response and Peace Building
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu
                     
                  
                        Tel.. (32 2) 295 55 85
                     
                  
                        Fax (32 2) 299 08 73”